Trygve G. Nordby

Trygve Gulbrand Nordby (født 1954) er en norsk sosionomsnl.no og organisasjonsleder. Han har blant annet vært pressesekretær for Sosialistisk Venstrepartis stortingsgruppe, generalsekretær i Norges Røde Kors og direktør i Utlendingsdirektoratet.

Siden november 2015 har han vært ansatt i Oslo kommune som koordinator for migrasjonskrisen.Tidligere UDI-topp Trygve Nordby skal hjelpe Oslo med flyktningkrisen

Nordby er utdannet ved sosialhøyskolen ved Nordland distriktshøgskole. Han har vært generalsekretær i Flyktningerådet (1990–1997), rådmann i Oppegård kommune og konsulent for Organisasjonen for sikkerhet og samarbeid i Europas utsendelse til Kroatia for flyktningespørsmål, direktør i Kommuneforlaget, kampanjeleder i KS, pressesekretær for Sosialistisk Venstrepartis stortingsgruppe, informasjonssjef Nordland fylkeskommune, førstekonsulent innen psykisk helsevern i Nordland fylke og har jobbet som frilansjournalist.

I 2001 ble Nordby utnevnt til direktør i Utlendingsdirektoratet, og i november samme år grep han personlig inn for å gi søsteren til Ap-politiker Rubina Rana opphold i Norge. Han trakk seg fra stillingen i 2006. Den 22. mai 2006 leverte Graver-utvalget en granskingsrapport som omhandlet Nordbys tid i UDI. Han fikk da sterk kritikk for å ha innført en praksis når det gjaldt behandling av asylsaker som var i strid med utlendingsloven og politiske vedtak.UDI-direktøren trekker seg

Nordby var generalsekretær i Europabevegelsen i Norge 2010–2011. I 2015 ble han ansatt som fagsjef for koordinering av flyktningearbeid i Oslo.Ga bort sjefsjobb uten søknadsrunde

 Referanser 

Eksterne lenker
 Trygve G. Nordby - Store norske leksikon

 Kategori:Fødsler i 1954
Kategori:Norske embets- og tjenestemenn
Kategori:SV-politikere
Kategori:Rådmenn
Kategori:Norske sosionomer
Kategori:Utlendingsdirektoratet